คบกับแฟนมา 8 ปี พึ่งได้บริจาคเลือด แล้วตรวจพบเชื้อซิฟิลิส 1:128 ส่วนแฟน บริจาคมาหลายครั้งแต่ไม่พบ พอตรวจซ้ำถึงพบพึ่งตรวจซ้ำจึงเจอ 1:8 อยากรู้ว่ากรณีนี้ จะรู้ไหมว่าใครน่าจะเป็นผู้รับเชื้อมาก่อน แล้วจะบอกได้ไหมว่ารับมาแล้วประมาณกี่ปี
สวัสดีค่ะ ซิฟิลิสคือโรคติดต่อทางเพศสัมพันธ์ที่เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัว เพราะสามารถรักษาให้หายได้ด้วยการให้ยาฆ่าเชื้อเพนนิซิลินโดยผลเลือดที่ให้มา ก็คือมีเชื้อทั้งคู่ แต่ปริมาณต่างกัน 1:128 คือมีปริมาณเชื้อมากกว่า 1:8 แต่จะรักษาแบบใดขึ้นกับระยะของโรค ซึ่งแพทย์จะเป็นผู้ประเมิน ถ้าไม่มีอาการอะไร น่าจะอยู่ในระยะแฝง ให้ยาฆ่าเชื้อเพนนิซิลลินเข้ากล้าม 3 เข็มห่างกันครั้งละ 1 สัปดาห์ ไม่สามารถบอกจากผลเลือดได้ว่าใครรับเชื้อมาก่อนหรือรับมากี่ปี แต่ถ้าไม่มีอาการอะไร มักอยู่ในช่วงที่รับมาแล้วประมาณ 1 ปีขึ้นไป แต่ไม่เกิน 10 ปีค่ะแนะนำรักษา และป้องกันการติดเชื้อซ้ำ ด้วยการป้องกันขณะมีเพศสัมพันธ์ด้วยการใส่ถุงยางอนามัยทุกครั้ง